ΓΡΑΠΤΗ ΕΡΩΤΗΣΗ E-3691/01

υποβολή: Mara Sornosa Martnez (PSE) προς την Επιτροπή

(17 Ιανουαρίου 2002)

Θέμα: Επέκταση του λιμένος του Σαγούντο (Αυτονομία της Βαλένθια — Ισπανία)

Οι λιμενικές αρχές της Βαλένθια προωθεί σχέδιο για την επέκταση των λιμενικών εγκαταστάσεων με σκοπό, μεταξύ άλλων, την τοποθέτηση επί του νέου νότιου μόλου εγκατάστασης αεριοποίησης καθώς και άλλων εγκαταστάσεων εξυπηρέτησης του θαλασσίου εμπορίου. Το εν λόγω σχέδιο βασίζεται σε δήλωση περιβαλλοντικών επιπτώσεων (BOE 194 της 14ης Αυγούστου 2001)στην οποία απαριθμούνται μια σειρά προϋποθέσεων προκειμένου να εξασφαλισθεί η σταθερότητα της ακτής και να αποφευχθούν αρνητικές επιπτώσεις στη ζώνη LIP και ZEPA Marjal dels Moros.

Παρά ταύτα, οικολογικές οργανώσεις, συνδικάτα και πολιτικά κόμματα, έχουν διατυπώσει κατηγορίες κατά του σχεδίου, διότι:

- η δήλωση περιβαλλοντικών επιπτώσεων δεν λαμβάνειπόψη την μεταβολή της ακτογραμμής που προκύπτει και η οποία επιδεινώθηκε έτι περαιτέρω από τις ισχυρές καταιγίδες της 11ης Νοεμβρίου 2001 (η διάβρωση μπορεί να προσβάλει σοβαρά τη ζώνη LIP και ZEPA). Η επέκταση του λιμένος θα επιδείνωνε την κατάσταση αυτή,

- η νέα ζώνη εκφόρτωσης που προβλέπεται στο πλαίσιο της επέκτασης μπορεί να προκαλέσει σοβαρή ζημία στο είδος των φυκιών posidonia ocanica που επιχωριάζουν εκεί,

- η εγκατάσταση του θερμοηλεκτρικού σταθμού για λογαριασμό της Unin Fenosa θα αυξήσει τα ποσοστά του όζοντος που εκπέμπονται από το σημερινό λιμάνι, τα οποία, σύμφωνα με έκθεση του Υπουργείου Περιβάλλοντος της Αυτονομίας, κατά την περίοιδο 1995-2000,περέβη σε 268 περιπτώσεις τα προβλεπομενα από την ΠΟΥ όρια -προκειμένου περί τέτοιου είδους εκπομπών- για την προστασία τηςγείας,

- η δήλωση περιβαλλοντικών επιπτώσεων που εξεδόθη έλαβεπόψη μόνον τα στοιχεία που προσεκόμισε το ινστιτούτο CEDEX και δεν εξέτασε την γνωμοδότηση της Σχολής Γεωγραφίας του Πανεπιστημίου της Βαλένθια καθώς και άλλων ειδικών επιστημόνων του Πολυτεχνείου σχετικά με τις αρνητικές επιπτώσεις από την επέκταση του λιμένος για τον προστατευόμενο φυσικό χώρο,

Μπορεί η Επιτροπή να εγγυηθεί ότι το σχέδιο επέκτασης του λιμένος Σαγούντο δεν θα έχει αρνητικές επιπτώσεις στη ζώνη LIP και ZEPA Marjal dels Moros, εφόσον εκτελεσθεί ως έχει σήμερα·

Εκτιμά η Επιτροπή ότι, βάσει τωνποβληθεισών καταγγελιών από τους πολίτες, η αξιολόγηση των περιβαλλοντιοκών επιπτώσεων έγινε όπως προβλέπει η κοινοτική νομοθεσία·

Απάντηση της κας Wallstrm εξ ονόματος της Επιτροπής

(1η Μαρτίου 2002)

Το έργο αποτέλεσε αντικείμενο της διαδικασίας εκτίμησης των περιβαλλοντικών επιπτώσεων (ΕΠΕ) και η τελική απόφαση δημοσιεύθηκε στην Επίσημη Ισπανική Εφημερίδα (ΒΟΕ) στις 14 Αυγούστου 2001. Είναι δυνατόν να συναχθεί λογικά ότι η εκτίμηση αυτή δεν έλαβεπόψη τις ισχυρές καταιγίδες του Νοεμβρίου 2001.

Η ΕΠΕ είχε λάβειπόψη την γειτνίαση της ζώνης ειδικής προστασίας (ΖΕΠ) και τον προτεινόμενο τόπο κοινοτικού ενδιαφέροντος (ΠΤΚΕ) Marjal del Moro, καίτοι η Direccin General de Planificacin y Gestin del Medio εξ ονόματος του Περιφερειακού Υπουργείου Περιβάλλοντος βεβαιώνει ότι είναι απίθανο το έργο να έχει σημαντική επίπτωση στην προαναφερόμενη τοποθεσία. Παραταύτα, η ΕΠΕ καθόρισε ορισμένα προληπτικά μέτρα για τον έλεγχο της παράκτιας διάβρωσης. Προς τούτο, θα καταστρωθεί ένα ειδικό πρόγραμμα επίβλεψης.

Όσον αφορά τις ζώνες των φυκιών Posidonia, η ΕΠΕ ορίζει ότι όλες οι σχετιζόμενες με τη βυθοκόρηση δραστηριότητες θα πρέπει να λάβουν χώρα έως τις ισοβαθείς καμπύλες των 10 μέτρων. Επίσης, στην περίπτωση απορρίψεων με χρήση θαλάσσιου αγωγού με στόμιο διάχυσης, ο αγωγός αυτός πρέπει να βρίσκεται σε απόσταση τουλάχιστον 3,5 έως 4,5 χιλιομέτρων από τις ζώνες των φυκιών posidonia.

Σύμφωνα με διαθέσιμες πληροφορίες, οι ισπανικές αρχές εφάρμοσαν διαδικασία περιβαλλοντικών επιπτώσεων, όπως απαιτείται για το έργο αυτού του είδους από την οδηγία 97/11/ΕΚ του Συμβουλίου της 3ης Μαρτίου 1997 περί τροποποιήσεως της οδηγίας 85/337/ΕΟΚ για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον(1). Η διαδικασία αυτή συμπεριέλαβε μια φάση συμμετοχής του κοινού.

Σε περίπτωση που η Επιτροπή λάβει νέες πληροφορίες με τις οποίες μπορεί να αποδεικνύεται ότι πρόκειται για περίπτωση παράβασης, τότε δεν θα διστάσει να προβεί σε όλες τις απαραίτητες ενέργειες ώστε να διασφαλίσει την πλήρη συμμόρφωση προς τη σχετική νομοθεσία.

(1) ΕΕ L 73 της 14.3.1997.